cyanic-selkie/wikianc huggingface dataset:
Επαρχία Μπουκ (Ουλσάν)
Μεταφορές
Οι μεταφορές στο Μπουκ-γκου είναι απλές, καθώς το μεγαλύτερο μέρος του πληθυσμού είναι σε πολύ μικρή απόσταση είτε από τον Περιφερειακό Δρόμο ή την Εθνική Οδό 7, η οποία είναι ο κύριος δρόμος μέχρι την Ανατολική Ακτή της Νότιας Κορέας και η οποία, σε αυτό το σημείο, συνδέει το Ούλσαν με το Γκιόνγκτζου προς τα βόρεια. Το εγχώριο αεροδρόμιο του Ούλσαν (κωδικός IATA: USN), που εξυπηρετεί πτήσεις προς την Σεούλ βρίσκεται στο Μπουκ-γκου.
Εξωτερικοί σύνδεσμοι
Κατηγορία:Επαρχίες του Ούλσαν
Συμμέτοχοι
Συμμέτοχοι (συχνά αναφερόμενοι ως Κοινωνικοί Mέτοχοι, Κοινωνικοί Εταίροι, Εμπλεκόμενοι, Ενδιαφερόμενα Μέρη ή Ομάδες Ενδιαφερομένων - αγγλικά: stakeholders) ονομάζονται όλοι όσοι επηρεάζονται από το σύνολο των δραστηριοτήτων ενός οργανισμού, όπως π.χ. μια εταιρία.
Ειδικά σε επιχειρήσεις, η λογιστική και ευρύτερα οικονομική πληροφόρηση έχει μετατοπιστεί σε ποικίλες ομάδες που εν γένει ενδιαφέρονται για αυτήν. Αυτές οι ομάδες ενδιαφερομένων στους οποίους απευθύνονται οι πληροφορίες των οικονομικών καταστάσεων των επιχειρήσεων ονομάζονται συμμέτοχοι.
Ζήτηση Χρηματοοικονομικών Πληροφοριών
Χρηματοοικονομικές πληροφορίες ζητούν τα στελέχη της επιχείρησης και όσοι ενδιαφέρονται για τη δραστηριότητα και τις προοπτικές της. Οι πρώτοι είναι ολιγάριθμοι και έχουν άμεση πρόσβαση στις πηγές πληροφόρησης, ενώ οι τελευταίοι είναι πολυπληθείς και δεν έχουν πρόσβαση στα λογιστικά βιβλία και στοιχεία. Οι ζητούμενες πληροφορίες στερούνται ομοιογένειας καθώς πηγάζουν από ποικίλες πληροφοριακές ανάγκες, διαφορετικά ενδιαφέροντα και αντικρουόμενα συμφέροντα. Το γεγονός αυτό καθιστά απαραίτητη την εξέταση των θεμάτων της ζήτησης πληροφοριών για κάθε ομάδα ενδιαφερομένων ξεχωριστά.
Στελέχη Επιχειρήσεων
Το κύριο μέλημα των στελεχών είναι η λήψη αποφάσεων για την επίλυση συγκεκριμένων προβλημάτων και την αντιμετώπιση γενικότερων ζητημάτων. Για παράδειγμα, ο οικονομικός διευθυντής αποφασίζει για το πώς θα χρηματοδοτηθούν οι αγορές και οι πωλήσεις αποθεμάτων, ενώ ο διευθυντής των πωλήσεων αποφασίζει για την τιμολόγηση και την προώθηση των προϊόντων. Ο διευθυντής των προμηθειών αποφασίζει, εκτός των άλλων, για τα κριτήρια επιλογής του προμηθευτή των πρώτων υλών, ενώ ο υπεύθυνος της παραγωγής αποφασίζει για το πώς θα παραχθούν τα ζητούμενα αγαθά με το ελάχιστο δυνατό κόστος. Οι πληροφορίες αυτές υπάγονται στον τομέα της Διοικητικής Λογιστικής και στις περισσότερες περιπτώσεις έχουν να κάνουν με ζητήματα Κοστολόγησης. Η επιχείρηση δεν υποχρεώνεται να αποκαλύψει αυτές τις σημαντικές πληροφορίες και τις προφυλλάσει από τους ανταγωνιστές της. Εναπόκειται στην ελεύθερη βούληση της εταιρίας ο βέλτιστος τρόπος χειρισμού των ζητημάτων της με όποια πρακτική θεωρεί καλύτερη σε όρους χρήματος, χρόνου και ωφέλειας.
Πρωτάθλημα Ε.Π.Σ. Μακεδονίας 1960-61
Το πρωτάθλημα της Ε.Π.Σ. Μακεδονίας περιόδου 1960-61 ήταν το δεύτερο πρωτάθλημα της Ένωσης μετά τη δημιουργία της Α΄ Εθνικής. Διεξήχθη σε έξι κατηγορίες, με την ακόλουθη διάρθρωση:
Συμμέτοχοι
Τρίτοι
Οι πιο γνωστές ομάδες ενδιαφερομένων είναι οι:
Πρωτάθλημα Ε.Π.Σ. Μακεδονίας 1960-61
Α΄ Κατηγορία
Στην Α΄ Κατηγορία έλαβαν μέρος ο Μελιτέας (που απέτυχε να διακριθεί στο τουρνουά τύπου Β΄Εθνικής του 1960 και επέστρεψε στην τοπική διοργάνωση), ο Μακεδονικός Νεάπολης, η ΜΕΝΤ, οι Ακρίτες Συκεών και ο ΠΟ Ξηροκρήνης (όλοι από την Α΄ Κατηγορία της προηγούμενης χρονιάς) και οι Μέγας Αλέξανδρος, Προοδευτική και Ατλαντίδα από τη Β΄ Κατηγορία, κατόπιν αναδιάρθρωσης των ομάδων της Α΄ ΕΠΣΜ από έξι σε οκτώ.
Συμμέτοχοι
Τρίτοι
Κάθε ομάδα έχει τα δικά της ενδιαφέροντα και συμφέροντα, γεγονός που προκαλεί έντονη διαφοροποίηση των πληροφοριακών τους αναγκών αλλά και σύγκρουση συμφερόντων. Σε αυτό το σημείο αναπτύσσεται η έννοια της εταιρικής διακυβέρνησης.
Πρωτάθλημα Ε.Π.Σ. Μακεδονίας 1960-61
Α΄ Κατηγορία
Πρωταθλητής αναδείχθηκε ο Μακεδονικός και δευτεραθλητής ο Μέγας Αλέξανδρος. Και οι δυο ομάδες πήραν μέρος στο Ειδικό Πρωτάθλημα τύπου Β΄Εθνικής του 1961, για να διεκδικήσουν την άνοδό τους στην Α΄ Εθνική κατηγορία, όπως ακριβώς είχε συμβεί με τους προηγούμενους πρωταθλητές Θερμαϊκό (ο οποίος πέτυχε το στόχο του τερματίζοντας στην πρώτη θέση του ομίλου του) και Μελιτέα.
Συμμέτοχοι
Παραπομπές
Κατηγορία:Λογιστική Κατηγορία:Εταιρική χρηματοδότηση Συμμετοχοι
Πρωτάθλημα Ε.Π.Σ. Μακεδονίας 1960-61
Α΄ Κατηγορία
Η τελική κατάταξη της Α΄ ΕΠΣΜ για το 1961 είχε ως εξής: 1) Μακεδονικός, 2) Μέγας Αλέξανδρος, 3) ΜΕΝΤ, 4) Προοδευτική, 5) Ατλαντίδα, 6) Ακρίτες, 7) ΠΟ Ξηροκρήνης, 8) Μελιτέας.
Οι συνθέσεις των δυο πρώτων ήταν οι εξής:
Β΄ Κατηγορία
Έλαβαν μέρος τα σωματεία Δόξα Νεαπόλεως, Εθνικός Πυλαίας, ΠΑΟ Διοικητηρίου (κέρδισαν την άνοδο για την Α΄ Κατηγορία), Αχιλλέας Τριανδρίας, ΑΕ Νεαπόλεως, ΑΕ Αμπελοκήπων, ΑΠΕ Λαγκαδά, Θεσσαλονίκη, Κεραυνός Αγίου Παύλου και Ελληνικός Φοίνιξ Πολίχνης.
Δόκιμος Κατηγορία
Στην Δόκιμο Κατηγορία πηραν μέρος η Νίκη Ευκαρπίας, Δόξα, Ναύαρχος Βότσης, Εθνικός Καμάρας, Ερμής, Άτλαντας Μενεμένης, Αστέρας Αμπελοκήπων, Νίκη Διοικητηρίου και Ατρόμητος Θεσσαλονίκης.
Περιφερειακό Πρωτάθλημα
Στο Περιφερειακό Πρωτάθλημα θα έχουμε 2 ομίλους όπου στον πρώτο θα έχουμε τους: Μακεδονικός Γέφυρας, Άρης Κουφαλίων, Αναγέννηση Χαλκηδόνος, Αξιός Βαλμάδας, Ομόνοια Σίνδου, Ηρακλής Κουφαλίων, ΑΕ Χαλάστρας, Αετός Διαβατών και Όλυμπο Πύργου (Χαλάστρας). Ενώ στο δεύτερο τον ΑΟΚ Αγ.Αθανασίου, τον Ολυμπιακό Νέας Ζωής, την ΑΕ Κυμίνων, τον Εθνικό Μαλγάρων, τον Μέγα Αλέξανδρο Καλοχωρίου και τον ΠΑΟ Μαγωνησίας.
Το Περιφερειακό πρωταθλήμα το κατέκτησε η ομάδα της Αναγέννησης Χαλκηδόνας.
Πηγές
Κατηγορία:Ε.Π.Σ. Μακεδονίας Κατηγορία:Εγχώρια ποδοσφαιρικά πρωταθλήματα 1960-1961
Το τραγούδι των Πάντσερ
Το τραγούδι των Πάντσερ (γερμ. Panzerlied, πάντσερ = άρμα μάχης) είναι ένα από τα πιο γνωστά τραγούδια της Βέρμαχτ. Συνετέθη στις 25 Ιουνίου 1933 από τον υπολοχαγό (Oberleutnant) Κουρτ Βήλε (Kurt Wiehle) ενώ βρισκόταν καθ' οδόν προς το Κένιχσμπρουκ. Ο Βήλε τροποποίησε ένα γερμανικό ναυτικό τραγούδι έτσι ώστε οι στίχοι του να είναι κατάλληλοι για το "Όπλο των Τεθωρακισμένων". Το τραγούδι κέρδισε φήμη λόγω της ταινίας Η Μάχη των Αρδεννών, του 1965, όπου σε κάποια σκηνή, Γερμανοί αρματιστές των SS τραγουδούν τον πρώτο στίχο, τον οποίο και τραγουδούν αρκετές φορές, χωρίς να προχωρούν στους επόμενους.
Στο τραγούδι αυτό, οι τελευταίες τρεις στροφές κάθε στίχου επαναλαμβάνονται μία φορά, ωστόσο αυτό δεν είναι απόλυτο, καθώς σε κάποιες εκτελέσεις του τραγουδιού επαναλαμβάνεται μόνο ο τελευταίος στίχος.
Παραλλαγές
Σε κάποιες εκτελέσεις του εμβατηρίου υπάρχουν διαφοροποιήσεις από τους αρχικούς στίχους, κυρίως στην τρίτη στροφή:
Σημειώσεις
Το "PaK" αποτελεί σύντμηση του "Panzerabwehrkanone" (αντιαρματικό πυροβόλο)
Κατηγορία:Γερμανικές ένοπλες δυνάμεις Κατηγορία:Εμβατήρια
Γρηγόρης Βουτσινάς
Ο Γρηγόριος (Γρηγόρης) Βουτσινάς γεννήθηκε στην Πάτρα (1991) είναι αθλητής αγωνισμάτων δρόμου αντοχής και μέλος της εθνικής ομάδας. Ήταν αθλητής αρχικά του Α.Ο Πέλοπας Πατρών και μετά της (Α.Ε.Κ) είναι 3 φορές πανελληνιονίκης στον Ανώμαλο Δρόμο και έχει κατακτήσει 12 Πανελλήνια μετάλλια από το 2007 έως το 2012 (800 μ., 1.500 μ., 5.000 μ., 3.000 μ. στιπλ, ανώμαλος κλπ.) Είναι χαρακτηριστικό πως πριν κλείσει τα 18 του χρόνια είχε γίνει ο καλύτερος Αχαιός αθλητής όλων των εποχών στα 3.000μ. στιπλ με 9.07.94 κι ένας από τους καλύτερους έφηβους όλων των εποχών στην Ελλάδα.
Έχει συμμετάσχει σε διεθνείς αγώνες,ευρωπαϊκά πρωταθλήματα και βαλκανικούς. Στο πανελλήνιο πρωτάθλημα του 2007 που έγινε στην Αθήνα ήταν δεύτερος στα 1500μ. με επίδοση 4.06.02 [2]. κατακτώντας το πρώτο του Πανελλήνιο μετάλλιο σε ηλικία 16 ετών. Το (2008) ήρθε νικητής στα 1500μ. και τρίτος νικητής στα 800μ. Στο βαλκανικό πρωτάθλημα που πραγματοποιήθηκε στη Σερβία ήρθε 4ος στα 1500μ. Το 2009 σαν Έφηβος ήταν η καλύτερη χρονιά του καθώς κέρδισε στο πανελλήνιο ανοιχτού στα 3000μ. με φυσικά εμπόδια και κατέλαβε την 2η θέση στα 5000μ. ενώ στα Παπαπαφλέσσεια στην Καλαμάτα κατάφερε να πιάσει το όριο της κατηγορίας του (9'10'00)με χρόνο 9'08'21 που τον οδήγησε στο Πανευρωπαϊκό Πρωτάθλημα όπου με ατομικό ρεκόρ 9'07'94 κατάφερε να πλασαριστεί στον τελικό του αγωνίσματος και να πάρει την 11η θέση. Το 2009 κατέκτησε έξι Πανελλήνια μετάλλια,ένα Βαλκανικό και ένα σε 7εθνή συνάντηση και συμμετείχε τέσσερις φορές μέσα στη χρονιά με τα χρώματα της Εθνικής ομάδος. Το 2010 ξεκινάει για εκείνον ευνοϊκά κερδίζοντας το Πανελλήνιο Ανωμάλου δρόμου(6000μ.) και κάνοντας επίδοση 9'15'14 στα 3000μ. Φ.Ε στην Πάτρα ενώ λίγες ημέρες αργότερα ένας σοβαρός τραυματισμός του στερεί το δικαίωμα να διεκδικήσει μια καλύτερη επίδοση κοντά στο 9'04'00 που θα του έδινε το εισιτήριο για το Παγκόσμιο Πρωτάθλημα της κατηγορίας του στο Μόγκτον του Καναδά.Το 2012 επανέρχεται ξανά και κατακτά τη δεύτερη θέση στα 3000μ. Φ.Ε στην Κατηγορία των Νέων Ανδρών στην Αθήνα.
Διακρίσεις
Χρυσό: 2009, 2010
Χάλκινο:2008 1500μ. : 2008(4η θέση)
3000μ. Φυσ.Εμπόδια : Χάλκινο - 2009 11η Θέση
13η Θέση 800μ. : Χάλκινο - 2008
1500μ. : Χρυσό - 2008
Ασημένιο - 2007
Χάλκινο - 2008(κατηγορία Ε και Ν)*
3000μ. Φυσ.Εμπόδια : Χρυσό - 2009(κατηγορία Ε και Ν)*
Ασημένιο - 2012
* Μετάλλιο στην κατηγορία Εφήβων και Νέων Ανδρών
Εξωτερικοί σύνδεσμοι
Κατηγορία:Έλληνες αθλητές δρόμων μεσαίων αποστάσεων Κατηγορία:Αθλητές στίβου Αθλητικής Ένωσης Κωνσταντινουπόλεως
Γκέτο του Ράντομ
Το Γκέτο του Ράντομ ήταν ναζιστικό γκέτο που δημιουργήθηκε το Μάρτιο του 1941 στην πόλη Ράντομ κατά τη διάρκεια της ναζιστικής κατοχής της Πολωνίας, με σκοπό τη δίωξη και την εκμετάλλευση των Πολωνοεβραίων. Αποκλείστηκε επίσημα από την πρόσβαση εξωτερικά τον Απρίλιο του 1941. Ενάμιση χρόνο αργότερα, η εκκαθάριση του γκέτο ξεκίνησε τον Αύγουστο του 1942 και ολοκληρώθηκε τον Ιούλιο του 1944, με περίπου 30.000–32.000 θύματα (άνδρες, γυναίκες και παιδιά) να απελαύνονται με τα τρένα του Ολοκαυτώματος στο θάνατό τους στο στρατόπεδο εξόντωσης Τρεμπλίνκα.
Ιστορικό
Κατά την εισβολή στην Πολωνία, η πόλη Ράντομ καταλήφθηκε από τις γερμανικές δυνάμεις στις 8 Σεπτεμβρίου 1939. Ο συνολικός πληθυσμός εκείνη την εποχή ήταν 81.000 κάτοικοι, εκ των οποίων οι 25.000 ήταν Εβραίοι. Στις 30 Νοεμβρίου 1939 ο SS-Gruppenführer Φριτς Κάτσμαν, ο οποίος ηγήθηκε των επιχειρήσεων δολοφονίας νωρίτερα στο Βρότσλαβ και στο Κατοβίτσε, διορίστηκε ηγέτης των SS και της αστυνομίας (SSPF) του κατεχόμενου Ράντομ. Την άφιξή του ακολούθησε απρόβλεπτη βία και λεηλασίες για προσωπικό όφελος. Ο Κάτσμαν διέταξε την άμεση εκτέλεση των Εβραίων ηγετών. Πριν από τη δημιουργία ενός γκέτο, πολλοί Εβραίοι πιέστηκαν σε καταναγκαστική εργασία. Ένα από τα πρώτα καθήκοντά τους υπό τις γερμανικές διαταγές ήταν να ανοικοδομήσουν το προπολεμικό πολωνικό εργοστάσιο όπλων Łucznik που υπέστη ζημιά στην επίθεση, για να καλύψει τις γερμανικές στρατιωτικές ανάγκες. Το εργοστάσιο χρησίμευσε ως ο μεγαλύτερος τοπικός εργοδότης των Ναζί καθ΄ όλη τη διάρκεια του πολέμου.
Οι Γερμανοί ανάγκασαν την εβραϊκή κοινότητα να πληρώσει εισφορές και κατέσχεσαν τα τιμαλφή και τις επιχειρήσεις τους. Ωστόσο, τα αποθέματα πολύτιμων μετάλλων είχαν ήδη εξαντληθεί, καθώς οι Εβραίοι του Ράντομ – ειδικά οι Εβραίοι από το «Βίζο» – έκαναν τεράστιες δωρεές στο ταμείο της Πολωνικής Αεροπορίας για μήνες πριν από την εισβολή. Ακόμη και οι λιγότερο τυχεροί Εβραίοι αγόρασαν ομόλογα αεροπορικής άμυνας με υπερηφάνεια μέχρι τον Μάιο του 1939.
Λίγο μετά την εισβολή, περίπου τον Σεπτέμβριο-Οκτώβριο του 1939, η Σούτσσταφφελ διεξήγαγε αιφνιδιαστικές επιδρομές σε συναγωγές. Οι πιστοί σύρθηκαν έξω και τέθηκαν σε καταναγκαστική εργασία. Η Συναγωγή του Ράντομ βεβηλώθηκε από τους Ναζί και τα έπιπλά της καταστράφηκαν. Για να ενσταλάξει τον φόβο, ο Εβραίος δημοτικός σύμβουλος Γιόνα Ζίλμπερμπεργκ παρελαύνθηκε με μια πέτρα πάνω από το κεφάλι του και ξυλοκοπήθηκε από τους στρατιώτες της Σούτσσταφφελ. Η σύζυγός του πέθανε σε ένα ατύχημα στο σπίτι μόλις μήνες νωρίτερα, πέφτοντας από το παράθυρο όταν προσπάθησε να κρεμάσει σεντόνια, αφήνοντας πίσω τα δύο παιδιά της. Γύρω στο Δεκέμβριο 1939 – Ιανουάριο 1940 ιδρύθηκε η Γιούντενρατ για να χρησιμεύσει ως ενδιάμεσος οργανισμός μεταξύ της γερμανικής διοίκησης και της τοπικής εβραϊκής κοινότητας. Χίλιοι άντρες στάλθηκαν στα στρατόπεδα εργασίας της κράτηση του Λούμπλιν το καλοκαίρι του 1940. Το Δεκέμβριο, ο Γερμανός Γενικός Κυβερνήτης Χανς Φρανκ που στάθμευε στην Κρακοβία, διέταξε την απέλαση 10.000 Εβραίων από την πόλη. Μόνο 1.840 απελάθηκαν λόγω τεχνικών δυσκολιών. Την άνοιξη του 1941 υπήρχαν περίπου 32.000 Εβραίοι στο Ράντομ. Ο Κάτσμαν παρέμεινε εκεί μέχρι την Επιχείρηση Μπαρμπαρόσα.
Ιστορία του γκέτο
Η πόλη Ράντομ δέχτηκε Εβραίους που εκδιώχθηκαν από άλλες τοποθεσίες στην Πολωνία, συμπεριλαμβανομένων των Εβραίων κρατουμένων του Γκέτο της Κρακοβίας, επειδή η Κρακοβία – σύμφωνα με τις επιθυμίες του Γκαουλάιτερ Χανς Φρανκ – επρόκειτο να γίνει η «φυλετικά καθαρότερη» πόλη της επικράτειας του Γενικού Κυβερνείου για να λειτουργήσει ως γερμανική πρωτεύουσά της. Ο Γενικός Κυβερνήτης Φρανκ εξέδωσε διαταγή για τη δημιουργία του Γκέτο του Ράντομ τον Μάρτιο του 1941. Μια εβδομάδα νωρίτερα σχηματίστηκε η Εβραϊκή Αστυνομία του γκέτο από τη νέα ναζιστική διοίκηση, για να βοηθήσει στις μετεγκαταστάσεις. Στους Εβραίους δόθηκε προθεσμία δέκα ημερών για να εγκαταλείψουν τα προπολεμικά σπίτια τους και να εγκατασταθούν στη ζώνη του γκέτο μαζί με τις οικογένειές τους. Η περιοχή χωρίστηκε στα δύο όπως σε πολλές άλλες πολωνικές πόλεις. Οι πύλες του γκέτο έκλεισαν από έξω στις 7 Απριλίου 1941. Περίπου 33.000 Πολωνοεβραίοι συγκεντρώθηκαν εκεί. 27.000 στο κύριο γκέτο και περίπου 5.000 σε ένα μικρότερο γκέτο στο προάστιο. Το μεγαλύτερο μέρος της περιοχής του γκέτο δεν ήταν περιτειχισμένο. Τα εμπόδια σχηματίζονταν από τα ίδια τα κτίρια και τις εξόδους διαχειρίζονταν εβραϊκή και πολωνική αστυνομία. Το «μεγάλο γκέτο» δημιουργήθηκε στην οδό Βαουόβα (Wałowa) στο κέντρο της πόλης και το «μικρό γκέτο» στην περιοχή Γκλινίτσε (Glinice). μικρογραφία| Εβραίοι άνδρες με [[Κίτρινο σήμα|περιβραχιόνια στο Γκέτο του Ράντομ, Μάρτιος 1941]] Όπως και με πολλά άλλα γκέτο στην κατεχόμενη Πολωνία, η πείνα δεν ήταν ασυνήθιστη. Οι μερίδες για ένα άτομο στο γκέτο ήταν 100 γραμμάρια ψωμιού την ημέρα. Ωστόσο, οι συνθήκες στο Γκέτο του Ράντομ ήταν κατά μέσο όρο καλύτερες από ότι σε πολλά άλλα γκέτο στην κατεχόμενη από τους Ναζί Ευρώπη.
Τους πρώτους μήνες του 1942, οι Γερμανοί πραγματοποίησαν διάφορες ενέργειες, συλλαμβάνοντας ή εκτελώντας συνοπτικά διάφορα ηγετικά στελέχη της εβραϊκής κοινότητας. Οι Γερμανοί άρχισαν να εκκαθαρίζουν σοβαρά το Γκέτο του Ράντομ, ξεκινώντας τον Αύγουστο του 1942 ως μέρος της Επιχείρησης Ράινχαρντ. Η πρώτη μεγάλη απέλαση άδειασε το μικρότερο γκέτο στο Γκλινίτσε. Οι Γερμανοί βοηθήθηκαν από τις μονάδες της Πολωνικής Μπλε Αστυνομίας και τους «Χίβις». Μέχρι τα τέλη Αυγούστου περίπου 2.000 Εβραίοι παρέμειναν στο Ράντομ. Οι εκτοπισμένοι Εβραίοι στάλθηκαν σε στρατόπεδα εξόντωσης (κυρίως σε Τρεμπλίνκα και Άουσβιτς). Τα απομεινάρια του Γκέτο του Ράντομ μετατράπηκαν σε προσωρινό στρατόπεδο εργασίας. Οι τελευταίοι Εβραίοι του Ράντομ εκδιώχθηκαν τον Ιούνιο του 1944, όταν στις 26 Ιουνίου οι τελευταίοι κάτοικοι απελάθηκαν στο Άουσβιτς. Μόνο μερικές εκατοντάδες Εβραίοι από το Ράντομ επέζησαν του πολέμου. μικρογραφία| Εβραϊκή ταυτότητα που εκδόθηκε στο Ράντομ κατά τη γερμανική κατοχή της Πολωνίας, 1941
Απόδραση και διάσωση
Ανάμεσα στους Πολωνούς διασώστες Εβραίων, ο πιο σημαντικός ρόλος ανήκε στον Δρ. Γέζι Μπορισόβιτς, διευθυντή του ψυχιατρικού νοσοκομείου στο Ράντομ, το οποίος βρισκόταν στην οδό Βαρσοβίας (Warszawska). Η εγκατάσταση γλίτωσε από τους Ναζί μόνο επειδή το κτίριο της πρώην εκκλησίας δεν μπορούσε να μετατραπεί σε οποιονδήποτε σκοπό που σχετίζεται με τον πόλεμο. Οι Εβραίοι, συμπεριλαμβανομένων των παιδιών, λάμβαναν καθημερινή βοήθεια από τον Μπορισόβιτς, καθώς και από το ιατρικό του προσωπικό με απόλυτη μυστικότητα. Η πιο δραματική ήταν η διάσωση ανθρώπων που υπέφεραν στο γκέτο από τον τυφοειδή πυρετό. Ο Μπορισόβιτς θεράπευσε τον Μόρντεχαϊ Ανιελέβιτς, ηγέτη της Εβραϊκής Οργάνωσης Μάχης που είχε καθοριστικό ρόλο στη μηχανική της Εξέγερσης του Γκέτο της Βαρσοβίας. Ωστόσο, οι περισσότεροι από τους ασθενείς του δεν επέζησαν από το Ολοκαύτωμα. Ο Ανιέλεβιτς πέθανε στην Εξέγερση. Ο Μπορισόβιτς τιμήθηκε με τον τίτλο του Δικαίου των Εθνών μετά θάνατον, το 1984, τέσσερα χρόνια μετά τον θάνατό του, στις 5 Ιουνίου 1980.
Μεταξύ των Πολωνών που δολοφονήθηκαν από τους Ναζί λόγω του ότι είχαν διασώσει Εβραίους ήταν ο 60χρονος Άνταμ Ραφαουόβιτς, που ζούσε στο Ράντομ, ο οποίος πυροβολήθηκε στις 18 Σεπτεμβρίου 1942 επειδή πρόσφερε βοήθεια σε έναν Εβραίο. Υπήρχαν περισσότερες τέτοιες δολοφονίες στο Πόβιατ Ράντομ. Μια ομάδα χωρικών από το Τσιεπιέλουφ κοντά στο Ράντομ, συμπεριλαμβανομένου του Πιοτρ Σκοτσίλας και της οκτάχρονης κόρης του, Λεοκάντια, κάηκαν ζωντανοί από ένα αστυνομικό τάγμα στις 6 Δεκεμβρίου 1942, επειδή έδιναν καταφύγιο σε Εβραίους. Την ίδια μέρα, ένας άλλος αχυρώνας γεμάτος κόσμο πυρπολήθηκε στην κοντινή Ρεκούφκα και 33 Πολωνοί που έσωσαν Εβραίους κάηκαν ζωντανοί, συμπεριλαμβανομένων των οικογενειών των Ομπουχιέβιτς, Κοβάλσκι και 14 άτομα της οικογένειας Κόσιορ. Ο Ρόμαν Γιαν Σαφράνσκι, 64 ετών, που ζούσε στο Ράντομ με τη σύζυγό του, Γιαντβίγκα, πιάστηκαν να στεγάζουν μια Εβραία κοπέλα, την Άννα Κερτς (γεννημένη το 1937). Το κορίτσι σκοτώθηκε, ο Ρόμαν στάλθηκε στο στρατόπεδο συγκέντρωσης Γκρος-Ρόζεν, όπου και χάθηκε και η γυναίκα του στάλθηκε στο Ράβενσμπρικ, αλλά επέζησε.
Περαιτέρω ανάγνωση
Ραντομ Κατηγορία:Ράντομ
Ζακ Φερρόν
Τα πρώτα χρόνια
Ο Φερρόν γεννήθηκε στο Λούισβιλ, ένα χωριό κοντά στην πόλη Τρεις Ποταμοί (Trois Rivières), 150 χλμ. ανατολικά από το Μόντρεαλ. Σε ηλικία δέκα ετών έχασε την μητέρα του και δύο χρόνια κατόπιν ο πατέρας του τον έστειλε οικότροφο σε κολέγιο του Μόντρεαλ, όπου είχε για συμμαθητές πολλούς μετέπειτα γνωστούς διανοουμένους και πολιτικούς του Κεμπέκ. Από το 1941 έως το 1945 σπούδασε Ιατρική στο Πανεπιστήμιο Λαβάλ, στην Πόλη του Κεμπέκ. Το 1943, νυμφεύθηκε τη Μαντλίν Τερριέν (Madeleine Therrien), με την οποία απέκτησε μία κόρη (1947), πριν καταλήξει στο διαζύγιο (1949). Επίσης το 1943, κι ενώ ήταν ακόμα φοιτητής, κατατάχθηκε στον Καναδικό Στρατό, που του έδωσε την ευκαιρία να γνωρίσει τον υπόλοιπο Καναδά, από το Νιου Μπράνσγουικ έως την Βρετανική Κολομβία.
Πολιτική & Οικογενειακή ζωή
Το 1946 απολύθηκε από τον Στρατό για να αρχίσει την σταδιοδρομία του ως οικογενειακός γιατρός, αρχικά στην ύπαιθρο του Κεμπέκ, και κατόπιν στο Μόντρεαλ. Το 1952, νυμφεύθηκε την Μαντλίν Λαβαλλέ (Madeleine Lavallée), με την οποία απέκτησε δύο κόρες (1953, 1956) και έναν γιο (1958). Το 1958 ήταν υποψήφιος βουλευτής του ομοσπονδιακού Σοσιαλδημοκατικού Κόμματος του Καναδά (μετέπειτα Νεοδημοκρατικό Κόμμα του Καναδά), αλλά δύο χρόνια μετά το εγκατέλειψε για να υποστηρίξει το κίνημα για την ανεξαρτησία του Κεμπέκ. Το 1963, μαζί με μερικούς φίλους και συγγενείς, ίδρυσε το Κόμμα Ρινόκερως, με στόχο να χλευάσει την καναδική πολιτική σκηνή. Το 1969 προσχώρησε στο εθνικιστικό Κόμμα του Κεμπέκ (Parti Québécois), και τον Δεκέμβριο του 1970 μεσολάβησε για την σύλληψη των μελών του Μετώπου για την Απελευθέρωση του Κεμπέκ (Front de Libération du Québec), που δολοφόνησαν τον επαρχιακό υπουργό και παλιό συμμαθητή του, Πιέρ Λαπόρτ. Το 1980 υπέγραψε την δήλωση 150 διανοουμένων υπέρ της απόσχισης του Κεμπέκ από τον Καναδά.
Τα έργα του
Στα Γράμματα εμφανίστηκε το 1949, με το θεατρικό έργο Ο δράκος (L'Ogre) και δύο χρόνια αργότερα άρχισε να γράφει τακτικά στην επιθεώρηση Information médicale et paramédicale, μία συνεργασία που έμελε να κρατήσει τριάντα χρόνια. Ακολούθησαν τα θεατρικά έργα: Η γενειάδα του Φρανσουά Ερτέλ (La barbe de François Hertel, 1953;), Η Ντοντύ ή Βραβείο της Ευτυχίας (La Dodu ou Prix du bohneur, 1956), Η θεία Ελίζ ή Βραβείο της Αγάπης (Tante Élise ou Prix de l'amour, 1956, κ.ά. Το πρώτο του μυθιστόρημα με τίτλο Ιστορίες μιας αβέβαιης χώρας (Contes d'un pays incertain) κυκλοφόρησε το 1962. Συνολικά έγραψε δεκαέξι μυθιστορήματα, νουβέλες και συλλογές διηγημάτων, μεταξύ των οποίων Παπά Μπος (Papa Boss, 1966), Ο ουρανός του Κεμπέκ (Le ciel du Québec, 1969), Η αγριοκερασιά (L'Amélanchier, 1970), Ο Άγιος Ηλίας (Le Saint-Élias, 1972), κ.λπ. Με το έργο του και την πολιτική του στάση, συμμετείχε στην «Ήσυχη Επανάσταση», την κοινωνική μεταμόρφωση του Κεμπέκ, που από κοινωνία οπισθοδρομική ελεγχόμενη από την Καθολική Εκκλησία και την ανώτερη αγγλόφωνη τάξη, εξελίχθηκε σε κοινωνία εθνική, αλλά και ταυτοχρόνως καταναλωτική και αποκομμένη από τις ρίζες της. Για το συγγραφικό του έργο, τιμήθηκε με το Βραβείο του Κυβερνήτη του Καναδά (1964) και με πολλά άλλα βραβεία.
Τα πιο πολλά πεζογραφήματα του Φερρόν έχουν μεταφραστεί σε άλλες γλώσσες — κυρίως στα αγγλικά — αλλά, δυστυχώς, κανένα απ' αυτά δεν έχει μεταφραστεί στα ελληνικά.
Εξωτερικοί σύνδεσμοι
Κατηγορία:Καναδοί μυθιστοριογράφοι Κατηγορία:Καναδοί θεατρικοί συγγραφείς Κατηγορία:Καναδοί δοκιμιογράφοι Κατηγορία:Κεμπέκ
Άγιος Δημήτριος (Μαραθάσας)
Τοποθεσία
Ο Άγιος Δημήτριος βρίσκεται στη γεωγραφική περιφέρεια της Μαραθάσας. Είναι κτισμένος σε υψόμετρο 900 μέτρων. Στα νότια συνορεύει με το Φοινί, στα ανατολικά και βορειοανατολικά με τις Τρεις Ελιές και στα δυτικά και βορειοδυτικά με τον Παλαιόμυλο.
Φυσικό περιβάλλον
Ο Άγιος Δημήτριος διασχίζεται από τον Κρυό ποταμό, παραπόταμο του Διάριζου. Είναι περιτριγυρισμένος από πυκνό δάσος. Παρόλο που το χωριό δέχεται πολύ υψηλή βροχόπτωση, η γεωργική ανάπτυξη είναι περιορισμένη λόγω της μορφολογίας του εδάφους που περιορίζει την κατάλληλη γη.
Ονομασία
Το χωριό πήρε την ονομασία του από την εκκλησία του Αγίου Δημητρίου. Το χωριό αρχικά σχηματίστηκε στην περιοχή γύρω από την εκκλησία με την μόνιμη εγκατάσταση κατοίκων.
Ιστορία
Οι πρώτες αναφορές που δηλώνουν την ύπαρξη του Αγίου Δημητρίου ανάγονται στα μέσα του 15ου αιώνα. Σύμφωνα με τον χρονικογράφο Φλώριο Βουστρώνιο, ο Φράγκος βασιλιάς του νησιού Ιάκωβος Β΄, παραχώρησε μεταξύ των ετών 1460-1473 μ.Χ., αριθμό χωριών και τα εισοδήματά τους σε διάφορους ευγενείς. Ο Άγιος Δημήτριος δόθηκε στον Ονούφριο Ρεσκουένσες. Αργότερα το χωριό εγκαταλείφθηκε από τους κατοίκους του για άγνωστο λόγο. Στη συνέχεια, η περιοχή του χωριού αποτέλεσε Μετόχιο της Μονής του Αγίου Ιωάννη του Λαμπαδιστή.
Η παράδοση αναφέρει ότι στα τέλη του 18ου-19ου αιώνα μια οικογένεια από το γειτονικό χωριό Τρεις Ελιές αγόρασε την περιοχή από την Μονή του Αγίου Ιωάννη του Λαμπαδιστή και ακολούθως δόθηκε ως προίκα στην αδελφή του Μητροπολίτη Πάφου, Χρύσανθου, όταν αυτή παντρεύτηκε τον Κοντζαμπάση Χατζηθεόδοτο από τα Καμινάρια, γιο του αγιογράφου Μιχαήλ προσκυνητή ή Χατζημιχαήλ.
Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού από το 1881 έως το 1960 αυξανόταν. Στη συνέχεια ο πληθυσμός ξεκίνησε να μειώνεται λόγω αστυφιλίας. Ο πίνακας που ακολουθεί παρουσιάζει τον πληθυσμό του Αγίου Αμβροσίου όπως καταγράφηκε στις απογραφές πληθυσμού που έγιναν στην Κύπρο.
Διάφορα
Στο χωριό υπάρχει μουσείο παραδοσιακής αγγειοπλαστικής.
Καρθαγένη
Η Καρθαγένη (ισπανικά: Cartagena, προφ. Καρταχένα) είναι ισπανική πόλη της Μεσογείου και ναυτική βάση στα νοτιοανατολικά της Ιβηρικής χερσονήσου στην Αυτόνομη Κοινότητα της Περιφέρειας της Μούρθια. Η Καρθαγένη ήταν η πρωτεύουσα του Ισπανικού Ναυτικού Τμήματος της Μεσογείου από την άφιξη των Ισπανών Βουρβόνων στο δέκατο όγδοο αιώνα. Ήδη από τον δέκατο έκτο αιώνα ήταν ένα από τα πιο σημαντικά λιμάνια της Ισπανίας, μαζί με το Φερρεόλ στον Βορρά.
Είναι μια περιτειχισμένη πόλη και διαθέτει καλό λιμάνι που το υπερασπίζονται οχυρά. Την εποχή του Φιλίππου Β' της Ισπανίας ήταν μεγάλο λιμάνι της Ισπανίας. Είναι ακόμα σημαντικό ναυτικό λιμάνι, η κύρια ναυτική βάση της Ισπανίας και υπάρχει εκεί ένα μεγάλο ναυπηγείο.
Η Καρθαγένη είχε πληθυσμό 211.286 κατοίκους το 2007, γεγονός που την καθιστά την δεύτερη μεγαλύτερη πόλη της περιφέρειας, και την 24η μεγαλύτερη πόλη της Ισπανίας.
Εξωτερικοί σύνδεσμοι
Κατηγορία:Πόλεις της Ισπανίας Κατηγορία:Περιοχή της Μούρθια
Μεναχέμ Γκολάν
Ο Μεναχέμ Γκολάν (מנחם גולן; 31 Μαΐου 1929 – 8 Αυγούστου 2014, πραγματικό όνομα Μεναχέμ Γκλόμπους) ήταν Ισραηλινός παραγωγός ταινιών, σεναριογράφος και σκηνοθέτης. Ήταν περισσότερο γνωστός για τη συνιδιοκτησία του The Cannon Group με τον ξάδερφό του Γιόραμ Γκλόμπους. Η Cannon ειδικεύτηκε στην παραγωγή αμερικανικών ταινιών χαμηλού έως μεσαίου προϋπολογισμού, κυρίως ταινιών είδους, κατά τη διάρκεια της δεκαετίας του 1980 αφού ο Γκολάν και ο Γκλόμπους είχαν σημειώσει σημαντική κινηματογραφική επιτυχία στη γενέτειρά τους το Ισραήλ κατά τη διάρκεια της δεκαετίας του 1970.
Βιογραφία
Γεννημένος ως Μεναχέμ Γκλόμπους στην Τιβεριάδα στην τότε Βρετανική Εντολή της Παλαιστίνης (σημερινό Ισραήλ ), οι γονείς του ήταν Εβραίοι μετανάστες από τη Ρωσική Αυτοκρατορία. Πέρασε τα πρώτα του χρόνια στην Τιβεριάδα, μετά σπούδασε σκηνοθεσία στο Old Vic School και στην Ακαδημία Μουσικής και Δραματικής Τέχνης του Λονδίνου και σκηνοθεσία στο Πανεπιστήμιο της Νέας Υόρκης. Κατά τη διάρκεια του Παλαιστινιακού πολέμου του 1948, ο Γκολάν υπηρέτησε ως πιλότος στην Ισραηλινή Πολεμική Αεροπορία.
Κατά την επίσκεψη στη Γιάφα, στο Τελ Αβίβ, με μέλη της οικογένειας το πρωί της 8ης Αυγούστου 2014, ο Γκολάν ένιωσε αδιαθεσία και κατέρρευσε. Έχασε τις αισθήσεις του και οι προσπάθειες ανάνηψης από τους γιατρούς απέτυχαν. Ήταν 85 ετών.
Κινηματογραφική καριέρα
μικρογραφία|263x263εσ|Ο Γκολάν με το βραβείο Kinor David το 1964 Ο Γκολάν είναι πιθανώς περισσότερο γνωστός ως σκηνοθέτης για την ταινία του Επιχείρηση Κεραυνός ( Mivtsa Yonatan, 1977), για την ισραηλινή επιδρομή στο αεροδρόμιο Έντεμπε στην Ουγκάντα. Έκανε επίσης την παραγωγή του Eskimo Limon ( Lemon Popsicle, 1978), μια ταινία που δημιούργησε πολλά σίκουελ και ένα αμερικανικό ριμέικ, το The Last American Virgin (1982).
Ο Γκολάν ήλπιζε να γυρίσει τον Spider-Man το 1986 στα Cannon Studios στο Ηνωμένο Βασίλειο και να γυρίσει την ταινία σε εξωτερικούς χώρους στο Τελ Αβίβ. Ο Ντολφ Λούντγκρεν είχε προταθεί ως ο Γκριν Γκόμπλιν και ο δημιουργός του Spider-Man Σταν Λι προσεγγίστηκε για να κάνει μια σύντομη εμφάνιση ως J. Jonah Jameson. Ο Γκολάν πάλεψε για χρόνια να παράγει τον χαρακτήρα της Marvel Comics, αλλά τελικά απέτυχε όταν η 21st Century Film Corporation χρεοκόπησε και έκλεισε το 1996 (μαζί με την Carolco Pictures, μια άλλη εταιρεία που είχε συμφωνήσει να βοηθήσει στη χρηματοδότηση της ταινίας). Τελικά η Sony Pictures συμφώνησε να αγόρασει τα δικαιώματα του Spider-Man και παρήγαγε την πρώτη ταινία το 2002. Εκείνη τη χρονιά, ο Γκολάν κυκλοφόρησε τη διασκευή του Έγκλημα και Τιμωρία.
εξωτερικοί σύνδεσμοι
Κατηγορία:Ισραηλινοί Εβραίοι Κατηγορία:Ισραηλινοί σκηνοθέτες κινηματογράφου
Φίλιππος (γιος του Αντίπατρου)
Ο Φίλιππος (έζησε τον 4ο αι. π.Χ.) από τη Δυναστεία των Αντιπατριδών ήταν ευγενής από τη Μακεδονία, που ως στρατιωτικός υπηρέτησε τον αδελφό του Κάσσανδρο βασιλιά της Μακεδονίας.
Βιογραφία
Ήταν γιος τού στρατηγού Αντίπατρου αντιβασιλιά της Μακεδονικής Αυτοκρατορίας. Αδέλφια του ήταν ο Κάσσανδρος της Μακεδονίας, ο Ιόλλας, ο Πλείσταρχος, η Φίλα, η Ευρυδίκη και η Νίκαια.
Το 313 π.Χ. ο αδελφός του βασιλιάς τον έστειλε με στρατό να εισβάλει στην Αιτωλία. Όταν έφθασε στην Ακαρνανία, έμαθε ότι ο Αιακίδης της Ηπείρου ανέκτησε τον θρόνο του· έτσι ο Φίλιππος έστρεψε τα όπλα εναντίον εκείνου και σε μάχη εκ παρατάξεως, τον νίκησε. Τότε ο Αιακίδης, με το υπόλοιπο τού στρατού που τού έμεινε, ενώθηκε με τους Αιτωλούς και έκανε δεύτερη μάχη, στην οποία ο Φίλιππος ήταν πάλι νικηφόρος. Για τον λόγο αυτό οι Αιτωλοί εγκατέλειψαν την ύπαιθρο και κατέφυγαν στα ορεινά τους φρούρια.
Σύμφωνα με τον ιστορικό Ιουστίνο, ο Αλέξανδρος Γ΄ ο Μέγας είχε δηλητηριαστεί το 323 π.Χ. από τον οινοχόο του Ιόλλα και στη συνωμοσία συμμετείχαν ο Κάσσανδρος και ο Φίλιππος.
Οικογένεια
Γιος του ήταν ο:
Κατηγορία:Δυναστεία των Αντιπατριδών
Δήμος Γκικούμπι
Κοινότητες
Ο Δήμος Γκικούμπι διαιρείται σε 21 κοινότητες:
Δείτε επίσης
γ Κατηγορία:Βόρεια Ρουάντα
Μέγεθος
Γενικά τόσο στη γεωμετρία, όσο και στη φυσική, ο όρος μέγεθος αποτελεί έννοια διαστάσεων αντικειμένου, κατά έκταση, ή κατά όγκο, ή και κατά ποσότητα. Συνεπώς μέγεθος είναι η οποιαδήποτε ποσότητα που μπορεί να μετρηθεί. Παραδείγματα μεγεθών είναι το μέγεθος μιας πλατείας, μιας οικίας, ενός πλοίου (χωρητικότητα ή μήκος), το πλήθος μορίων υγρού σε ένα ποτήρι, το ύψος ενός βουνού, το μέγεθος μιας διαδήλωσης (αριθμού διαδηλωτών) κλπ..
Μαθηματικά
Ως μαθηματικός όρος, μέγεθος ονομάζεται κάθε ποσό που επιδέχεται αύξηση ή μείωση και επομένως μπορεί να μετρηθεί και να εκφρασθεί με αριθμούς.
Φυσική
Ως φυσικά μεγέθη (μεγέθη που εξετάζει η φυσική) χαρακτηρίζονται το μήκος (και εξ' αυτού το πλάτος και το ύψος), η μάζα, ο χρόνος, η ένταση ηλεκτρικού ρεύματος, η θερμοκρασία, η ένταση φωτεινής ακτινοβολίας, η ποσότητα ουσίας (θεμελιώδη μεγέθη), καθώς και και τα παράγωγα φυσικά μεγέθη, όπως το εμβαδό, ο όγκος, η συχνότητα, η δύναμη, η πίεση, η ενέργεια, η ισχύς, η ηλεκτρική τάση, η ηλεκτρική αντίσταση, το ηλεκτρικό φορτίο, η ραδιενέργεια και πολλά άλλα.
Ναυτιλία
Στη ναυτιλία, σημαντικότερα μεγέθη είναι τα εξής:
Εξωτερικοί σύνδεσμοι
Κατηγορία:Γεωμετρικά μεγέθη Κατηγορία:Φυσικά μεγέθη
Κρις Καλαντζής
Ο Κρις Καλαντζής είναι παλαίμαχος Ελληνοαυστραλός ποδοσφαιριστής, πρώην διεθνής με την εθνική Αυστραλίας και νυν βοηθός προπονητή στη Σίδνεϊ Ολύμπικ.
Ο Κρις Καλαντζής γεννήθηκε στις 27 Ιουλίου 1967 και ξεκίνησε την καριέρα του από την Σίδνεϊ Ολύμπικ το 1982. Το 1987 τον απέκτησε ο Παναθηναϊκός μέσα από τα χέρια του Ολυμπιακού. Στον Παναθηναϊκό έμεινε μέχρι τον Δεκέμβριο του 1992 όταν και τελικά μεταγράφηκε στον Ολυμπιακό όπου και παρέμεινε για 5 χρόνια, σκοράροντας μάλιστα το 1994 με εκπληκτικό τρόπο κατά της πρώην ομάδας του. Το 1997 έφυγε στα μισά της σαιζόν για να επιστρέψει στην Σίδνεϊ Ολύμπικ. Έκλεισε την καριέρα του το 2001 στην Σαιν Τζορτζ Σαιντς. Αγωνίστηκε από το 1985 έως το 1987 15 φορές με την εθνική Αυστραλίας, πετυχαίνοντας 1 τέρμα σε φιλικό αγώνα με την Κίνα το 1986. Το 2000 σε γκάλοπ μεταξύ των Αυστραλών φιλάθλων αναδείχθηκε 8ος καλύτερος όλων των εποχών στη θέση του δεύτερου επιθετικού. Ο 17χρονος γιος του Τζέιμς, θεωρείται ένα από τα μεγαλύτερα ταλέντα του αυστραλιανού ποδοσφαίρου.
Πηγές
Κατηγορία:Μέσοι ποδοσφαιριστές Κατηγορία:Αυστραλοί ποδοσφαιριστές Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Ολυμπιακού Πειραιώς Κατηγορία:Ελληνοαυστραλοί Κατηγορία:Έλληνες ομογενείς ποδοσφαιριστές Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Ολυμπίκ Σίντνεϊ
Ασοσιασάο Ντεσπορτίβα Φεροβιάρια Βάλε ντο Ρίο Ντόσε
Η Ασοσιασάο Ντεσπορτίβα Φεροβιάρια Βάλε ντο Ρίο Ντόσε είναι μια βραζιλιάνικη, ποδοσφαιρική ομάδα. Ιδρύθηκε στις 17 Ιουνίου 1963. Έδρα της ομάδας είναι το Estádio Engenheiro Alencar Araripe, χωρητικότητας 22600 θεατών. Η ομάδα έχει αρκετές συμμετοχές στο Πρωτάθλημα ποδοσφαίρου ανδρών Βραζιλίας, με πρώτη το 1974 και τελευταία το 1993.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1963 Κατηγορία:Ποδοσφαιρικές ομάδες Βραζιλίας Κατηγορία:Ασοσιασάο Ντεσπορτίβα Φεροβιάρια Βάλε ντο Ρίο Ντόσε
Γιώργος Λάνθιμος
Ο Γιώργος Λάνθιμος (Αθήνα, 27 Μαΐου 1973) είναι Έλληνας σκηνοθέτης του θεάτρου και του κινηματογράφου.
Πρώιμα χρόνια
Κατάγεται από την Ικαρία. Γιος του μπασκετμπολίστα της ομάδας του Παγκρατίου και παίκτη της Εθνικής Ελλάδος Αντώνη Λάνθιμου, ο σκηνοθέτης αρχικά ακολούθησε τα βήματα του πατέρα του ως καλαθοσφαιριστής της ομάδας του Παγκρατίου ενώ ξεκίνησε τις σπουδές του στη διοίκηση επιχειρήσεων τις οποίες εγκατέλειψε για τον κινηματογράφο. Σπούδασε κινηματογραφική και τηλεοπτική σκηνοθεσία στη Σχολή Σταυράκου στην Αθήνα. Από το 1995 έχει σκηνοθετήσει ταινίες, θεατρικά έργα, videodance, βίντεο κλιπ και αρκετές τηλεοπτικές διαφημίσεις. Ήταν επίσης μέλος της δημιουργικής ομάδας που σχεδίασε την έναρξη και τη λήξη των Ολυμπιακών Αγώνων της Αθήνας το 2004.
Βραβεία - Διακρίσεις
Το 2009, η ταινία του Κυνόδοντας κέρδισε το βραβείο Ένα Κάποιο Βλέμμα (Prix Un Certain Regard) στο Διεθνές Φεστιβάλ Κινηματογράφου Καννών του 2009. Στις 25 Ιανουαρίου του 2011 ανακοινώθηκε πως ο Κυνόδοντας είναι υποψήφιος για το Όσκαρ Ξενόγλωσσης Ταινίας 2010. Στις 10 Σεπτεμβρίου του 2011 τιμήθηκε με το Βραβείο Osella Καλύτερου Σεναρίου στο Φεστιβάλ της Βενετίας για την ταινία Άλπεις, το 2015 με το Βραβείο Κριτών του Φεστιβάλ Καννών για την ταινία Ο Αστακός και το 2018 με τον Αργυρό Λέοντα στο Φεστιβάλ της Βενετίας, για την ταινία Η Ευνοούμενη.
Η τελευταία του ταινία Η Ευνοούμενη προτάθηκε από την Αμερικανική Ακαδημία Κινηματογράφου για 10 Όσκαρ ανάμεσα στα οποία αυτό της καλύτερης ταινίας, καλύτερης σκηνοθεσίας για τον Έλληνα σκηνοθέτη, καλύτερου σεναρίου και καλύτερου πρώτου και δεύτερου γυναικείου ρόλου. Κέρδισε το Όσκαρ πρώτου γυναικείου ρόλου για την ερμηνεία της Ολίβια Κόλμαν.
Promos
Έχει σκηνοθετήσει promos για τρεις παραστάσεις του Δημήτρη Παπαϊωάννου:
Διαφημίσεις
Έχει σκηνοθετήσει τις εξής διαφημίσεις για την Aegean Airlines :
Προσωπική ζωή
Το 2013, ο Λάνθιμος νυμφεύτηκε μετά από πολύχρονη σχέση την Αριάν Λαμπέντ στο Λονδίνο, σε στενό κύκλο.
Εξωτερικοί σύνδεσμοι
Κατηγορία:Έλληνες σεναριογράφοι Κατηγορία:Έλληνες σκηνοθέτες Κατηγορία:Καλαθοσφαιριστές Παγκρατίου
Μαντώδη
Τα Μαντώδη (Mantodea) ή οι Μάντισσες είναι μία τάξη εντόμων που αποτελείται από περίπου 2.200 είδη τα οποία χωρίζονται σε 9 οικογένειες. Ονομάστηκαν έτσι το 1838 από τον εντομολόγο Χέρμαν Μπούρμαϊστερ, λόγω της στάσης των μπροστινών ποδιών, τα οποία υψώνονται σαν σε προσευχή.
Στη Ευρώπη αναφέρονται 35 είδη, στην Ελλάδα 8.
Περιγραφή
Το χρώμα ποικίλλει από σταχτί μέχρι πράσινο ή καφέ και κατά κανόνα συμπίπτει με το χρώμα του περιβάλλοντος. Τα είδη τα οποία παραμονεύουν τη λεία τους σε άνθη, μπορεί να έχουν αρκετά ζωηρά χρώματα (Εικ. 1, αριστερά). Μερικά είδη μπορούν να αλλάζουν το χρώμα τους σε διάσταση μερικών ημερών. Στα μικρά είδη τα ενήλικα φτάνουν μόνο ένα χιλιοστόμετρο, τα μεγαλύτερα είδη αποκτούν μήκος μέχρι 17 χιλιοστόμετρων. Κατά κανόνα τα θηλυκά είναι πιο μεγάλα από τα αρσενικά. Το σώμα είναι μακρόστενο.
Το τριγωνικό κεφάλι (Εικ. 2) κινείται εύκολα γύρο τον άξονα του μέχρι 180°. Τα στοματικά μόρια μασητικού τύπου δείχνουν προς τα κάτω. Οι σύνθετοι οφθαλμοί είναι πολύ καλά αναπτυγμένοι. Η θέση τους στις πάνω άκρες του κεφαλιού εξασφαλίζει σχεδόν απεριόριστη ορατότητα. Η μεγάλη απόσταση μεταξύ των οφθαλμών επιτρέπει μια καλή μέτρηση της απόστασης στο θύμα. Αυξάνεται και βελτιώνεται σε κάθε έκδυση. Παραπέρα από τους σύνθετους οφθαλμούς συναντούμε τρία οφθαλμίδια. Στο κεφάλι εκφύονται δυο μακριές νηματοειδείς κεραίες, οι οποίες αποτελούνται από πολλά άρθρα.
Ο θώρακας είναι επιμήκης. Οι ταρσοί των ποδιών είναι πενταμερείς. Το μπροστινό ζεύγος ποδιών είναι ειδικευμένο για ξαφνική εκσφενδόνιση μπρος τα μπροστά. Είναι εφοδιασμένα με σειρές από αγκάθια για να μπορούν να αρπάξουν τα θηράματα του (Εικ. 3). Μετά οι μπροστινές κνήμες διπλώνονται προς τα πίσω στον μηρό και τα δύο περισφίγγουν το κορμί της λείας. Με τα υπόλοιπα τέσσερα μακρά πόδια σκαρφαλώνουν στα φυτά. Οι μπροστινές πτέρυγες είναι δερματοειδείς (ψευδέλυτρα). Οι οπίσθιες πτέρυγες είναι μεμβρανώδεις και στη βάση παρουσιάζουν σαφή επέκταση προς τα πίσω. Η νεύρωση των πτερύγων είναι πρωτόγονη με  επανειλημμένως κλαδωτές φλέβες επί μήκος και αρκετές εγκάρσιες φλέβες. Μερικά είδη είναι βραχύπτερα ή άπτερα, πολλές φορές μόνο στα αρσενικά οι πτέρυγες είναι πλήρως αναπτυγμένες thumb| Εικ.2; Κεφάλι από Archimantis latistyla thumb| Εικ.3: Πόδι αρπακτικού τύπου 1:ισχίο 2:τροχαντήρας 3:μηρός 5:ταρσός 4:κνήμη με 4A: μεγάλο τελικό αγκάθι thumb| Εικ.4: Ζωηρά χρώματα στις πτέρυγες thumb|Εικ.5: Ζευγάρωμα από  Popa Spurca Η κοιλία αποτελείται από δέκα ουρομερή και καταλήγει σε ένα ζεύγος κερκιδίων (ή κέρκων, cerci). Οι κέρκοι είναι αρκετά κοντοί αλλά πολυμελείς (διακρίνεται καλά στην μεγέθυνση της εικόνας του ταξινομοπλαισίου). Ο ωοθέτης είναι ατροφικός. Τα αρσενικά γεννητικά όργανα είναι πολύπλοκα. Η μορφή των εξωτερικών γεννητικών οργάνων επιτρέπει σφιχτή ένωση κατά το ζευγάρωμα.
Γεωγραφική εξάπλωση
Τα περισσότερα είδη συναντούμε στα τροπικά βροχερά δάση της Νότιας Αμερικής, της Αφρικής και της Ασίας. Από την την Αφρική αναφέρονται 900 είδη, από την Ασία 530 είδη. Η ποικιλία μειώνεται στα εύκρατα κλίματα και τα μαντώδη λείπουν σε κρύα κλίματα. Από τη βόρεια Αμερική αναφέρονται μόνο 20 είδη. Τα είδη της οικογένειας Amorphoscelidae έχουν κέντρο της γεωγραφικής εξάπλωσης στην Αυστραλία, από οπού αναφέρονται επί 160 είδη. Μερικά είδη βρήκαν παγκόσμια εξάπλωση ως αποτέλεσμα των εμπορικών συναλλαγών.
Στην Ελλάδα συναντούμε τα ακόλουθα είδη:
Βιολογία
Τα άτομα των μαντωδών ζουν μόνιμα, μερικά είδη εκδηλώνουν επικράτειες. Με το χρωματισμό, τη μορφή του σώματος και την κινήσεις που μοιάσουν με την κίνηση των φύλλων στον άνεμο, τα καλά μεταμφιεσμένα έντομα αυτά συγχέονται με το περιβάλλον και δεν γίνονται εύκολα αντιληπτά από τους θηρευτές τους και από τη λεία τους. Πολλά είδη μπορούν να προσαρμόζουν το χρώμα τους ανάλογα με το περιβάλλον στο οποίο βρίσκονται.
Μερικά είδη προκαλούν ήχους για να αποθαρρύνουν πιθανούς θηρευτές. Άλλα είδη φοβίζουν θηρευτές με το ξαφνικό άνοιγμα των πτερύγων με εκπληκτικά χρώματα (Εικ. 4). Μερικά είδη απλά παίρνουν απειλητική στάση ή παριστάνουν νεκρά έντομα. Βέβαια πάντοτε προσπαθούν να φεύγουν τρέχοντας ή πετώντας σε περίπτωση ανάγκης.
Για να αυξάνουν τις επιτυχίες τους κατά την αναζήτηση της τροφής, τα περισσότερα είδη περιμένουν ακίνητα, αλλά υπάρχουν και είδη που ζουν στο έδαφος και πλησιάζουν τη λεία τους έστω αυτή παραμένει ακίνητα. Αρπάζουν τη λεία σε διάστημα ενός εικοστού του δευτερόλεπτου, και την τρώνε με την ησυχία τους. Κυνηγούν κυρίως άλλα έντομα, αλλά και μικρά ερπετά και άλλα ζώα. Στο είδος Tenodera aridifolia sinensis αποδείχθηκε, πως η γύρη συμπληρώνει και βελτιώνει την τροφή. Το γεγονός, πως παρατηρούνται θηλυκά, τα οποία αποκεφαλίζουν και καταβροχθίσουν τα αρσενικά κατά το ζευγάρωμα, είναι μάλλον εξαίρεση στο φυσικό περιβάλλον. Σωστά είναι, πως στην περίπτωση κανιβαλισμού το ζευγάρωμα δεν διακόπτεται. Επίσης κανιβαλισμό παρατηρείται σε πολλά είδη ανεξάρτητα από την αναπαραγωγική συμπεριφορά. Τα Θηλυκά εκκρίνουν φερομόνες για την έλξη αρσενικών. Πειράματα στα είδη Stagmomantis limbata και Tenodera aridifolia sinensis αποδείχνουν, πως ο συνδυασμός οσφρητικών και οπτικών ερεθισμάτων προκαλεί τα καλύτερα αποτελέσματα στην έλξη των αρσενικών. Επίσης, οι φερομόνες καλά θρεμμένων θηλυκών αποδείχτηκαν πιο αποτελεσματικές παρά τις φερομόνες ασθενών θηλυκών. Στο είδος Ameles decolor κατά την προσέγγιση του αρσενικού παρατηρούνται τέσσερα στάδια με διάφορα τυπικά κινήσεις των ποδιών και της κοιλιάς, προφανώς για να ειρηνεύουν τα θηλυκά.
Μετά τα αρσενικά καβαλικεύουν τα θηλυκά και μεταδίδουν το σπερματοφόρος (Εικ. 5) δια τα εξωτερικά γεννητικά όργανα σε μια σακούλα (λατινικά: bursa copulatrix) κοντά στο στόμα των εσωτερικών γεννητικών όργανον του θηλυκού. Κατά τις επόμενες εβδομάδες ανάλογα με το είδος αποθέτονται 10 - 200 γονιμοποιημένα αυγά σε μια γλοιώδη ουσία σε κατάλληλο υπόστρωμα. Η ουσία αυτή μετά στεγνώνει (Εικ. 6).
Μόνο σε λίγα είδη η αναπαραγωγή γίνεται με παρθενογενετικό τρόπο. Η μεταμόρφωση στο ενήλικο είναι ατελής. Οι νύμφες υφίστανται πολλές εκδύσεις. Στα ευρωπαϊκά είδη το βιολογικό κύκλο διαρκεί ένα χρόνο, στα τροπικά κλίματα μπορούν να συμβούν περισσότερες γενιές συγχρόνως.
Παρατηρήσεις στην ταξινόμηση
Η πιο σύγχρονη εσωτερική συστηματική κατατάσσει την τάξη Μαντώδη σε 19 οικογένειες, 15 από αυτές είναι σημερινές.
Αναφορές
https://en.wikipedia.org/wiki/Mantis#/media/File:Mantis-greece-alonisos-0a.jpg
Πηγές
Κατηγορία:Μαντώδη
Νίκος Γιούτσος
Ο Νίκος Γιούτσος (16 Απριλίου 1942) είναι Έλληνας παλαίμαχος διεθνής ποδοσφαιριστής. Χαρακτηριστικό έχει μείνει το σύνθημα των φιλάθλων του Ολυμπιακού : "Έμπαινε Γιούτσο!".
Σε συλλογικό επίπεδο
Γεννήθηκε τον Απρίλιο του 1942 στο Μακροχώρι Καστοριάς και μεγάλωσε στην Ουγγαρία, όπου είχε καταφύγει μαζί με τη μητέρα του και την αδελφή του ως πολιτικός πρόσφυγας. Ξεκίνησε το ποδόσφαιρο στον Όλυμπο, ομάδα Ελλήνων προσφύγων και αργότερα αποκτήθηκε από την ουγγρική Τσέπελ. Κατά τα πρώτα χρόνια της καριέρας του, οι ποδοσφαιρικές του επιδόσεις τον είχαν κάνει εξαιρετικά δημοφιλή στην ελληνική κοινότητα της Ουγγαρίας.
Το 1964 τον απέκτησε ο Ολυμπιακός. Δέκα χρόνια αργότερα, τo καλοκαίρι του 1974, αποχώρησε από τον σύλλογο, καθώς δεν ακολούθησε την αποστολή του Ολυμπιακού που ταξίδεψε για προετοιμασία στη Γερμανία. Είχε προηγηθεί μια αντιπαράθεση με τον τότε προπονητή των "ερυθρολεύκων" Λάκη Πετρόπουλο πριν από τον χαμένο τελικό κυπέλλου Ελλάδος του 1974 με τον ΠΑΟΚ και είχε αποχωρήσει από το ξενοδοχείο.
Την περίοδο 1974-75 αγωνίστηκε με τα χρώματα του συμπολίτη Εθνικού, με τη φανέλα του οποίου αποσύρθηκε από την ενεργό δράση έναν χρόνο αργότερα (1975-76).
Στην Εθνική Ελλάδας
Φόρεσε 15 φορές συνολικά τη φανέλα της Εθνικής Ελλάδας και σημείωσε 6 γκολ. Το ντεμπούτο του πραγματοποιήθηκε στις 23 Μαΐου 1965 στον εκτός έδρας αγώνα εναντίον της Ε.Σ.Σ.Δ., για τα προκριματικά του Μουντιάλ 1966.
Πηγές
Κατηγορία:Έλληνες ποδοσφαιριστές Κατηγορία:Έλληνες ομογενείς ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Ολυμπιακού Πειραιώς Κατηγορία:Μέσοι ποδοσφαιριστές Κατηγορία:Ποδοσφαιριστές Τσέπελ ΣΚ
Πολύδωρος
Πολύδωρος μπορεί να αναφέρεται:
Ο τρομοκράτης (ταινία, 1975)
Ο τρομοκράτης είναι μια Ελληνική κωμική ταινία του 1975 σε σενάριο και σκηνοθεσία Γιάννη Δαλιανίδη. Η παραγωγή έγινε από τη Φίνος Φιλμ και πρωταγωνιστεί ο Κώστας Βουτσάς.
Πλοκή
Στην έγχρωμη αυτή κωμωδία τρεις φίλοι μετά τη Δικτατορία φτιάχνουν ένα κόμμα για να σώσουν την Ελλάδα. Προκειμένου να βρουν χρήματα απάγουν έναν πλούσιο και απειλούν να τον σκοτώσουν αν δεν τους δώσουν χρήματα. Τελικά όμως διαπιστώνουν πως οι συγγενείς του πλούσιου δεν ενδιαφέρονται γι' αυτόν και οι ίδιοι δεν θέλουν να τον σκοτώσουν.
Παραγωγή
Πρόκειται για την τελευταία συνεργασία του Κώστα Βουτσά με τη Φίνος Φιλμ. H μουσική είναι του Μίμη Πλέσσα, ενώ η φωτογραφία του Νίκου Γαρδέλη.
Η ταινία προβλήθηκε την σεζόν 1975-1976,έκοψε 70.090 εισιτήρια και ήρθε 4η ανάμεσα στις 38 ταινίες της σεζόν.
Πηγές
Κατηγορία:Ελληνικές ταινίες Κατηγορία:Ταινίες του 1975 Κατηγορία:Ελληνόφωνες ταινίες Κατηγορία:Ελληνικές κωμικές ταινίες Κατηγορία:Ταινίες σε σκηνοθεσία Γιάννη Δαλιανίδη Κατηγορία:Ταινίες σε σενάριο Γιάννη Δαλιανίδη Κατηγορία:Ταινίες με μουσική σύνθεση Μίμη Πλέσσα Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Φίνος Φιλμ
Σβορωνάτα
Τα Σβορωνάτα είναι ένα χωριό και έδρα ομώνυμης τοπικής κοινότητας, της δημοτικής ενότητας Λειβαθούς, του δήμου Κεφαλονιάς της περιφερειακής ενότητας Κεφαλληνίας, στην περιφέρεια Ιονίων Νήσων σύμφωνα με το πρόγραμμα Καλλικράτης. Πριν το πρόγραμμα Καλλικράτης και το σχέδιο Καποδίστριας ανήκε στην επαρχία Κράνης του νομού Κεφαλλονιάς.
Γεωγραφία
Τα Σβορωνάτα είναι χωριό της νοτιοδυτικής Κεφαλονιάς. Απέχει 9 χιλιόμετρα από το Αργοστόλι και βρίσκεται πολύ κοντά στο αεροδρόμιο. Βρίσκεται σε υψόμετρο 90 μέτρων. Στο χωριό βρίσκονται οι παραλίες Άμμες και Άη Χέλης. Τα πιο κοντινά χωριά είναι τα Ντομάτα, Σαρλάτα, Μεταξάτα, Λακήθρα, Κουρκουμελάτα.
Τουριστική Ανάπτυξη
Το χωριό έχει μεγάλη τουριστική ανάπτυξη αφού βρίσκεται κοντά στην πρωτεύουσα και στο αεροδρόμιο. Έχει πολλά ενοικιαζόμενα δωμάτια, ξενοδοχεία, ταβέρνες, εστιατόρια καθώς και οργανωμένες παραλίες. Διαθέτει επίσης μαρίνα για σκάφη (Αγία Πελαγιά).
Ιστορικά στοιχεία
Το χωριό πήρε το όνομα του από την αριστοκρατική οικογένεια Σβορώνου στα μέσα του 13ου αιώνα. Οι συνοικισμοί του πήραν τα ονόματα τους από τα επώνυμα των κατοίκων τους (Ιγγλεσάτα από τους Ιγγλέσιδες - Σερράτα από τους Σέρρες - Στρατιωτάτα από τους Στρατιώτες - Δημησιανάτα από τους Δημησιανούς). Στα Σβορωνάτα λειτουργούσε δημοτικό σχολείο από τα μέσα του 19ου αιώνα. Σε αυτό φοιτούσαν μόνο αγόρια. Οι μαθητές παρακολουθούσαν εκτός των άλλων και "ναυτικά μαθήματα". Πολλοί Σβορώνοι μετανάστευσαν ενωρίς στη Ρουμανία και Ρωσία, όπου διακρίθηκαν σε διάφορους τομείς οικονομικής δραστηριότητας. Από τα Σβορωνάτα καταγόταν ο Συνταγματάρχης Δημήτριος Σβορώνος ο οποίος σκοτώθηκε μαχόμενος στην τελευταία μεγάλη μάχη εις τα Στενά Πόρτας των Σερβίων (Σιδηρόπορτας) Κατερίνης πάρα πολύ κοντά στο χωριό Κολοκούρι μεταξύ του ελληνικού και του τουρκικού στρατού κατά την απελευθέρωση της Κατερίνης. Η μάχη έγινε στις 15-16 Οκτωβρίου 1912. Προς τιμήν του, το χωριό Κολοκούρι της Πιερίας μετονομάστηκε σε Σβορώνο το 1953. Προτομή του ήρωα υπάρχει στην πλατεία των Σβορωνάτων που φέρει το όνομα του. Επίσης από το ίδιο χωριό καταγόταν ο Χριστόδουλος Τσιγάντες (30/1/1897 - 12/10/1970) Έλληνας στρατιωτικός, διοικητής του Ιερού Λόχου της Μέσης Ανατολής, σχολιαστής εφημερίδων, Γενικός Διευθυντής του Εθνικού Ιδρύματος Ραδιοφωνίας και υποψήφιος πολιτευτής με το Κόμμα των Φιλελευθέρων και ο μικρότερος αδελφός του Ιωάννης Τσιγάντες (1897 - 14 Ιανουαρίου 1943) Έλληνας στρατιωτικός. Απότακτος αξιωματικός του φιλοβενιζελικού κινήματος του 1935, ανέπτυξε έντονη αντιστασιακή δράση κατά τη διάρκεια της Κατοχής στα πλαίσια της οργάνωσης Μίδας 614. Σκοτώθηκε από τις ιταλικές αρχές Κατοχής στην Αθήνα στις 14 Ιανουαρίου του 1943.
Παραπομπές
Κατηγορία:Δήμος Κεφαλονιάς Κατηγορία:Χωριά της Κεφαλονιάς
Χρηματοοικονομική λογιστική
Η χρηματοοικονομική λογιστική ασχολείται με την παροχή πληροφοριών σε όλους τους ενδιαφερόμενους για τα αποτελέσματα που επέτυχε μία επιχείρηση σε μία περίοδο ή χρήση (συνήθως ένα έτος -στις εισηγμένες επιχειρήσεις οι περίοδοι είναι και τρίμηνο, εξάμηνο και εννιάμηνο). Οι ενδιαφερόμενοι μπορεί να είναι επενδυτές, μέτοχοι, πιστωτές (π.χ. τράπεζες, προμηθευτές), καταναλωτές, εργαζόμενοι και το κοινό.
Ο κλάδος ασχολείται με την παροχή οικονομικών πληροφοριών, σχετικών με τις οικονομικές μονάδες προς τους τρίτους ενδιαφερόμενους, δηλαδή αυτούς, οι οποίοι δεν έχουν πρόσβαση στα λογιστικά βιβλία των μονάδων αυτών. Ονομάζεται και Γενική Λογιστική (comptabilité générale, γαλλογερμανική άποψη), διότι ασχολείται με την παροχή γενικών οικονομικών πληροφοριών για τις οικονομικές μονάδες, των οποίων η δημιουργία βασίζεται σε γενικά αποδεκτές αρχές. Συνεπώς, βασικά χαρακτηριστικά αυτού του κλάδου της λογιστικής είναι τα ακόλουθα:
Κωνσταντίνος Δεσποτόπουλος (βουλευτής Χίου)
Ο '''Κωνσταντίνος Γ. Δεσποτόπουλος' (1901 - 8 Απριλίου 1992) (Κώστας Δεσποτόπουλος του Γεωργίου'') ήταν Έλληνας δικηγόρος και πολιτικός από τη Χίο, αντιστασιακός, στέλεχος στη Π.Ε.Ε.Α και σύμβουλος του γενικού γραμματέα του ΚΚΕ στη κατοχή. Επίσης διετέλεσε βουλευτής του νησιού με την ΕΔΑ. Ήταν πρώτος εξάδελφος του ακαδημαϊκού Κωνσταντίνου Ι. Δεσποτόπουλου.
Βιογραφικό σημείωμα
Μετά τον πόλεμο, ο Δεσποτόπουλος υπέγραψε δήλωση μετανοίας. Πολιτεύτηκε με την ΕΔΑ και εξελέγη μέλος του ελληνικού κοινοβουλίου στις εκλογές του 1958. Υπήρξε, συνολικά, τέσσερεις φορές υποψήφιος βουλευτής του κόμματος: 1951, 1958, 1961 και 1963. Το 1956 είχε εκλεγεί μέλος του Γενικού Συμβουλίου της ΕΔΑ και το 1962 αναπληρωματικό μέλος της Διοικούσας Επιτροπής της.
Πέθανε πλήρης ημερών το 1992.
Σημειώσεις
Κατηγορία:Έλληνες δικηγόροι Κατηγορία:Βουλευτές εκλεγμένοι με την ΕΔΑ Κατηγορία:Βουλευτές Χίου